ไทยพบผู้ป่วยโรค COVID-19 เพิ่มอีก 2 ราย เป็นชายไทยไปดูงานที่ประเทศอิตาลี ส่งผลให้สถานการณ์ของโรคโควิด -19 ประเทศไทยอยู่ลำดับที่ 25 ของโลก
ไทยพบผู้ป่วยโรค COVID-19 เพิ่มอีก 2 ราย เป็นชายไทยไปดูงานที่ประเทศอิตาลี ส่งผลให้สถานการณ์ของโรคโควิด 19 ประเทศไทยอยู่ลำดับที่ 25 ของโลก และมียอดผู้ป่วยสะสมแล้ว 50 รายนายแพทย์สุขุม กาญจนพิมาย ปลัดกระทรวงสาธารณสุข กล่าวในการแถลงข่าวสถานการณ์ประจำวันกรณีโรค COVID-19 ว่า ขณะนี้กระทรวงสาธารณสุข ประชุมร่วมกับหน่วยงานที่เกี่ยวข้อง อาทิ เพื่อเป็นแนวทางการดูแลแรงงานผิดกฎหมายที่กลับมาจากสาธารณรัฐเกาหลี ล่าสุดพบผู้ป่วยรายใหม่เพิ่มอีก 2 ราย เป็นกลุ่มเดียวกันที่ไปดูงานที่ประเทศอิตาลี เป็นชายไทยอายุ 40 ปี เป็นพนักงานบริษัท เริ่มป่วยเมื่อวันที่ 5 มีนาคมที่ผ่านมา เข้ารับการรักษาที่โรงพยาบาลเอกชนแห่งหนึ่ง ก่อนส่งตัวมารักษาต่อที่พยาบาลราชวิถี ส่วนรายที่ 2 เป็นชายไทยอายุ 40 ปีเช่นกัน อาชีพพนักงานบริษัท มารับการตรวจที่สถาบันป้องกันควบคุมโรคเขตเมือง กรมควบคุมโรค ก่อนส่งรักษาต่อที่โรงพยาบาลนพรัตน์ราชธานีไม่มีผู้สัมผัสใกล้ชิด ขณะนี้สถานการณ์ของโรคโควิด -19 ประเทศไทยอยู่ลำดับที่ 25 ของโลกแล้ว มีผู้ป่วยที่รักษาหายแล้ว 31 ราย รักษาตัวอยู่ในโรงพยาบาล 18 ราย และยังคงมีผู้เสียชีวิต 1 ราย จำนวนผู้ป่วยยืนยันสะสม 50 ราย ขณะที่หญิงไทยอายุ 30 ปี ที่เป็นแรงงานนอกระบบจากเกาหลีใต้ ตรวจประกันภัยที่สนามบินสุวรรณภูมิเมื่อวันที่ 5 มีนาคมผลตรวจซ้ำทางห้องปฏิบัติการทั้งสองแผ่นตรวจไม่พบเชื้อ สำหรับผู้ป่วยอาการหนัก 1 ราย รักษาตัวอยู่ที่สถาบันบำราศนราดูลตรวจไม่พบเชื้อแล้ว ขณะนี้อาการอยู่ในภาวะวิกฤติ กระทรวงสาธารณสุขยังคงเข้มระบบคัดกรองคนเข้าประเทศอย่างต่อเนื่อง โดยมาตรการที่ดำเนินการในช่วงนี้อาจกระทบต่อความสะดวกสบายในการใช้ชีวิตของประชาชน เช่น การเดินทาง การกักกันตนเองที่บ้าน การลดกิจกรรมทางสังคมเพื่อความปลอดภัยของประชาชนและลดความเสี่ยงที่เกิดการแพทยระบาดเชื้อในวงกว้างนายแพทย์ทวีศิลป์ วิษณุโยธิน สาธารณสุขนิเทศก์ เขตสุขภาพที่ 10 กล่าวว่า ประชาชนให้ความตื่นตัวในการติดตามข้อมูลข่าวสาร ผ่านสายด่วน 1422 เป็นจำนวนมาก กระทรวงสาธารณสุข จึงได้เพิ่มช่องทางให้ความรู้ ให้คำปรึกษาประชาชนเรื่องโรคโควิด -19 ทั้งโซเชียลมีเดีย ทวิตเตอร์ เฟซบุ๊ก ไลน์ ภายใต้ชื่อ “ไทยรู้สู้โควิค “ และ Line offiicial”KOr-ROr-OK เพื่อการเข้าถึงข้อมูลผู้ใช้บริการในบางวันเกือบ 2000 สายต่อวัน ข้อมูลตั้งแต่วันที่ 1 มกราคมถึงวันที่ 7 มีนาคม 2563 มีประชาชนสนใจสอบถามขอรับคำปรึกษาเกี่ยวกับเรื่องโรคนี้เกือบ 20,000 สาย